
V E N D I M
Nr. 438, datë 15.9.1999

PËR RRITJEN E ÇMIMEVE TË SHITJES ME PAKICË TË TEKSTEVE TË
ARSIMIT SHKOLLOR, PARAUNIVERSITAR
 
Në mbështetje të nenit 100 të Kushtetutës dhe të ligjit nr. 7851, datë 7.7.1992 “Për çmimet dhe tarifat” , me propozimin e Ministrisë së Arsimit dhe Shkencës dhe të Ministrisë së Financave, Këshilli i Ministrave

V E N D O S I:

Çmimet e shitjes me pakicë të librave, të arsimit parauniversitar të rriten, mesatarisht, 15-20 për qind kundrejt çmimeve të tyre me pakicë, në fuqi, miratuar me vendimin e Këshillit të Ministrave nr. 591, datë 8.9.1998 “Për rritjen e çmimeve të teksteve të arsimit shkollor, parauniversitar”.
Ministria e Arsimit dhe Shkencës, në bashkëpunim me Ministrinë e Financave, të llogarisë çmimet e reja të këtyre librave dhe t’i shpallë ato për zbatim, me hyrjen në fuqi të këtij vendimi. Këto çmime të zbatohen për të gjithë librat shkollore të arsimit parauniversitar, që janë në qarkullim dhe që vazhdojnë të shtypen.
Diferenca ndërmjet çmimeve të reja dhe atyre të mëparshme për sasitë që janë gjendje, pranë subjekteve shtetërore, përkatëse të shitjes me pakicë, dhe të shtypura të derdhen, detyrimisht, në Buxhetin e Shtetit.
Ngarkohet Ministria e Arsimit dhe Shkencës që, në bashkëpunim me organet përkatëse të pushtetit vendor, të ndjekë dhe të marrë masat e nevojshme për kryerjen e rregullt të inventarizimeve, për sistemimin e diferencave të çmimeve dhe për derdhjen e tyre në Buxhetin e Shtetit, gradualisht me shitjen me çmime të reja të librave shkollore që janë gjendje.
Diferencat ndërmjet shpenzimeve të prodhimit e të shpërndarjes së librave shkollor të arsimit parauniversitar dhe çmimeve përkatëse me pakicë, të caktuara sipas këtij vendimi, të vazhdojnë të subvencionohen nga Buxheti i Shtetit, sipas shumës përkatëse, të miratuar në Buxhetin e Shtetit.
Efekti financiar, prej 20 milionë lekësh të përdoret: 10 milionë lekë të derdhen në fondin rezervë të Këshillit të Ministrave dhe 10 milionë të përdoren për plotësimin e nevojave të arsimit me tekste.
Ministria e Arsimit dhe Shkencës, në bashkëpunim me Ministrinë e Financave, të nxjerrë udhëzimin përkatës, në zbatim të këtij vendimi. 
Ky vendim hyn në fuqi menjëherë.

KRYEMINISTRI
Pandeli Majko


Propozimi është që çmimet e shitjes me pakicë të teksteve të arsimit parauniversitar të rriten në masën 15 – 20 % kundrejt çmimeve në fuqi.
Për të krijuar një ide mbi këtë ngritje çmimesh që propozohet, po japim disa shembuj konkretë:
	TITULLI

	Klasa që e përdor
	ÇMIMI

	
	
	Është
	Bëhet

	Abetare
	I
	70
	80

	Fletore e klasës së parë
	I
	30
	40

	Edukata shoqërore 1
	I
	60
	70

	Matematika 1
	I
	70
	70

	Gjuha shqipe 2
	II
	60
	70

	Leximi 2
	II
	60
	70

	Matematika 2
	II
	70
	70

	Matematika 3
	III
	70
	70

	Matematika 4
	IV
	70
	70

	Histori e kohës së re 2
	X
	65
	80

	Hyrje në filozofi
	XII
	80
	100

	Fizika 4
	XII
	70
	90

	Kimia 11
	XI
	75
	90



Ngritja e çmimeve që propozohet në total ka një efekt ekonomik prej rreth 20 milion lekë.
Realizimin e sa kërkohet e gjykojmë të domosdoshme të bëhet, mbasi me të, me fondet e dhëna nga buxheti në formën e diferencës së çmimit, pritet një situatë relativisht më e mirë në pajisjen e nxënësve me tekste shkollore.
Në projekt janë marrë parasysh vërejtjet dhe propozimet e bëra nga Ministria e Financave dhe Ministria e Drejtësisë.



